הכנסת העשרים וחמש

**יוזם:**  **חבר הכנסת מאיר כהן**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הצעת חוק הקמת ועדת חקירה ממלכתית לאירועי השבעה באוקטובר, התשפ"ד-2024

|  |  |  |
| --- | --- | --- |
| הקמת ועדת חקירה | 1. | מוקמת בזאת ועדת חקירה ממלכתית לחקירת אירועי השבעה באוקטובר. נשיא בית המשפט העליון ימנה את חברי הוועדה, ודינה של ועדת החקירה הממלכתית יהיה כדין ועדת חקירה לפי חוק ועדות חקירה, התשכ"ט–1968[[1]](#footnote-2), (להלן – חוק ועדות חקירה) בשינויים המחויבים. |
| פעולת הוועדה | 2. | הוועדה תבדוק את כל העובדות והגורמים הקשורים בהתקפת החמאס על ישראל כפי שארעה ביום 7.10.23 והימים שלאחר מכן. |
| מועדת תחילת פעילות הועדה | 3. | הוועדה תחל פעולתה תוך 30 ימים מיום תחילתו של חוק זה. |

דברי הסבר

**אירוע בסדר גודל של ה-7 באוקטובר מחייב הקמת ועדת חקירה ממלכתית.**

בבוקר [7 באוקטובר](https://he.wikipedia.org/wiki/7_%D7%91%D7%90%D7%95%D7%A7%D7%98%D7%95%D7%91%D7%A8)2023,  [יום שבת](https://he.wikipedia.org/wiki/%D7%99%D7%95%D7%9D_%D7%94%D7%A9%D7%91%D7%AA) וחג [שמחת תורה](https://he.wikipedia.org/wiki/%D7%A9%D7%9E%D7%97%D7%AA_%D7%AA%D7%95%D7%A8%D7%94),  [כ"ב בתשרי](https://he.wikipedia.org/wiki/%D7%9B%22%D7%91_%D7%91%D7%AA%D7%A9%D7%A8%D7%99) [ה'תשפ"ד](https://he.wikipedia.org/wiki/%D7%94%27%D7%AA%D7%A9%D7%A4%22%D7%93), החלה מתקפת הפתע במטח [ירי רקטי](https://he.wikipedia.org/wiki/%D7%90%D7%A8%D7%98%D7%99%D7%9C%D7%A8%D7%99%D7%94_%D7%A8%D7%A7%D7%98%D7%99%D7%AA) מסיבי ומתמשך חריג בהיקפו של אלפי רקטות ו[פצצות מרגמה](https://he.wikipedia.org/wiki/%D7%A4%D7%A6%D7%A6%D7%AA_%D7%9E%D7%A8%D7%92%D7%9E%D7%94) על אזורים נרחבים בישראל, בייחוד בדרום ובמרכז. בחסות המטחים התרחשה חדירה יבשתית, אווירית וימית של כ-3,000 מחבלים לשטח ישראל בחזית של כ־60 ק"מ, שפתחו במתקפות והשתלטות על בסיסי צה"ל ומוצביו וקרבות ירי עם כוחות הביטחון, בד בבד עם חדירה אל תוך יישובים אזרחיים, כיבושם, תקיפתם, חטיפת ורציחת תושביהם.

במתקפה נרצחו ונהרגו כ־1,145 [ישראלים](https://he.wikipedia.org/wiki/%D7%99%D7%A9%D7%A8%D7%90%D7%9C%D7%99%D7%9D) וזרים, רובם אזרחים, ונפצעו יותר מ־1,941 בהם כ־360 במצב קשה-אנוש. כמה עשרות אזרחים ממדינות זרות נרצחו גם הם.

במהלך המתקפה נרצחו ונחטפו אזרחים רבים, ביניהם נשים, ילדים, וקשישים, כל זאת תוך כדי [התעללות](https://he.wikipedia.org/wiki/%D7%94%D7%AA%D7%A2%D7%9C%D7%9C%D7%95%D7%AA) פיזית, נפשית ומינית

252 אנשים, בהם אזרחים זרים, ישראלים וחיילי צה"ל, ובכללם תינוקות, ילדים, נשים וזקנים, נחטפו ל[רצועת עזה](https://he.wikipedia.org/wiki/%D7%A8%D7%A6%D7%95%D7%A2%D7%AA_%D7%A2%D7%96%D7%94). ביישובי עוטף עזה נגרם נזק רב, ונזק מפגיעת רקטות נגרם גם ביישובים נוספים.

המתקפה, שהחלה ב-7 באוקטובר והתרחשה לאורך יממה לפחות, הסתיימה רשמית רק עם החזרת השליטה ביישובים הישראלים לידי צה"ל לאחר כ-48 שעות, ולכידת אחרוני המחבלים שהסתננו לישראל, ב-12 באוקטובר, 5 יממות לאחר תחילת המתקפה.

זוהי המתקפה הקטלנית ביותר של ארגון טרור בהיסטוריה של מדינת ישראל. כמו כן, המתקפה נחשבת לאסון הקטלני ביותר שקרה לעם היהודי מאז השואה.

מאחר שישראל כבר למודת ניסיון מוועדות חקירה, יש ללמוד מטעויות העבר גם בהקשר הוועדתי ולמנות ועדת חקירה ממלכתית ולא ועדה מסוג אחר.

על כן, מוצע למנות ועדת חקירה ממלכתית לחקר אירועי השבעה באוקטובר.

1. ס"ח התשכ"ט, עמ' 28. [↑](#footnote-ref-2)